kardosdrur/scandi-wiki huggingface dataset:
Piazza Navona

Piazza Navona er en plads i det centrale Rom, Italien, opført på resterne af kejser Domitians stadion fra år 86, circus Agonalis, hvor romerne kom for at se sportsarrangementer (italiensk: agone). Navnet "Navona" anses udledet fra italiensk in agone som blev trukket sammen til navona.

Roms marked blev flyttet hertil fra Kapitolhøjen i 1400-tallet, og flyttet videre til Campo dei Fiori i 1869. Piazza Navona har også været arena for teaterforestillinger og hestevæddeløb efter Domitians tid.

Ved pladsen kan man se barokkirken Sant'Agnese in Agone. Midt på pladsen står De fire floders fontæne, udført af Bernini fra 1651. Der er også to andre fontæner, Fontana del Moro (= Maurerfontænen) og Fontana del Nettuno (= Neptunfontænen).

Mange af bygningerne, der omkranser pladsen, stammer fra pave Innocens 10.s tid, og den dominerende byggestil er barok. På pladsens sydside er Palazzo Braschi med Roms bymuseum.

Noter

Eksterne lænker 
  Den historiske legetøjsbutik på Piazza Navona

Bygninger, konstruktioner og anlæg i Rom
Torve og pladser i Italien
Sopwith Pup

Sopwith Scout, bedre kendt under det uformelle navn Sopwith Pup, var en britisk jager udviklet og anvendt under den første verdenskrig.

Sopwith Scout var den første britiske jager, der fra begyndelsen blev designet med et synkroniseret maskingevær. Flyet var af enkel konstruktion, men dog meget robust. Flyets force var dets manøvredygtighed: Det kunne vende på indersiden af de samtidige tyske Albatros-maskiner, ligesom den var i stand til at holde højden ved manøvreringer.

Prototypen gennemførte sin første flyvning i februar 1916, og flytypen blev hurtig bestilt af både Royal Naval Air Service og Royal Flying Corps (hæren). Sopwith Scout blev indsat ved fronten i Frankrig mod slutningen af 1916, og til trods for at flyet allerede ved midten af 1916 var forældet, forblev det på grund af sin efter datidens forhold glimrende manøvreringsevne i brug ved fronten helt mod slutningen af 1917.

Sopwith Scout forblev i produktion helt frem til krigens slutning i november 1918. Da var 1.700 fly produceret. I den sidste tid af sin karriere fungerede det som træningsfly.

Kilder 

 

Jagerfly i 1. verdenskrig
Royal Air Force
Biplaner
Militærfly fra Storbritannien
1-motors propelfly
Protolysegrad

Hydronolysegrad, protolysegrad eller dissociationsgrad er betegnelsen for hvor meget af en syre i opløsning der er omdannet til dens korresponderende base. En syre der opløses i vand vil afgive en eller flere hydroner (dissociation), hvorved syren bliver til sin korresponderende base.

Protolysegraden betegnes med α, og defineres på følgende måde:

α = 

hvor [B] er den aktuelle koncentration af syrens korresponderende base, og cs er den formelle koncentration af syren.

For en stærk syre gælder det, at α er tæt på 1, mens det for meget svage syrer gælder, at α er tæt på 0. Dvs. at stærke syrer i realiteten er fuldstændig dissocieret; der er ikke noget (eller meget lidt) af syren der findes på syreform.

Ud fra Ostwalds fortyndingslov der er givet ved:
Ks = cs · 
kan det deduceres at protolysegraden bliver større, hvis syreopløsningen fortyndes.

Hvis Ks og cs er kendt, kan man ved hjælp af Ostwalds fortyndingslov udregne α. Det er dog lettere at benytte følgende ligning, såfremt [H3O+] er kendt:
α = 

Syre-base-kemi
Debbie Stabenow

Deborah Ann "Debbie" Stabenow (født Deborah Ann Greer 29. april 1950) er en amerikansk politiker for Det demokratiske parti. Hun har repræsenteret Michigan i USA's senat siden 2000, da hun slog den siddende republikanske senator Spencer Abraham. Debbie Stabenow er den første kvindelige senator fra Michigan, og sammen med Maria Cantwell (Washington) de første kvinder som slog siddende senatorer i et ordinært valg. Hun blev genvalgt som senator for en ny periode i 2006.

Stabenow har tidligere arbejdet som socialarbejder.

Eksterne henvisninger 

 United States Senator Debbie Stabenow 

Medlemmer af Senatet i USA
The Orange Box

The Orange Box er en spilpakke fra Valve, indeholdende følgende fem spil:

 Half-Life 2
 Half-Life 2: Episode One
 Half-Life 2: Episode Two
 Portal
 Team Fortress 2

De to førstnævnte spil er tidligere blevet udgivet separat. Det var oprindeligt planlagt at de tre nye spil også skulle være udgivet for sig selv i "The Black Box" – denne pakke blev dog droppet.

Pakken er udgivet til PC (Windows, gennem Steam), Xbox 360 og Playstation 3. PC og Xbox udgaverne er begge produceret og distribueret af Valve, mens Playstation udgaven er produceret af Electronic Arts.

The Orange Box har modtaget positiv kritik, og især Portal har fået anerkendelse for at være nyskabende.

Noter 

Computerspil fra 2007
Half-Life
Raul Meireles

Raul José Trindade Meireles (født 17. marts 1983) er en portugisisk fodboldspiller. Gennem sin karriere har han spillet for blandt andet FC Porto, Liverpool og Chelsea.

Meireles har (pr. april 2018) spillet 73 kampe og scoret 10 mål for Portugals landshold. Han var en del af landsholdets trup ved EM 2008, hvor han scorede det andet mål i 2-0-sejren over . Han blev også udtaget til VM i 2010 og VM i 2014.

Eksterne henvisninger 

Fodboldspillere fra Portugal
Fodboldspillere fra FC Porto
Fodboldspillere fra Liverpool F.C.
Fodboldspillere fra Chelsea F.C.
Fodboldspillere fra Fenerbahçe SK
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Personer fra Porto
Luka Modrić

Luka Modrić (kroatisk udtale: [], født 9. september 1985 i Zadar) er en kroatisk fodboldspiller, som spiller for Real Madrid og det kroatiske landshold, som han er anfører for.

Han vandt Ballon d'Or i 2018, efter et succesfuldt år, hvor han vandt sølv ved VM i fodbold med sit landshold, og vandt Champions League med Real Madrid.

Landsholdskarriere 
Modric´ fik debut på det kroatiske landshold i april 2006, i en venskabskamp mod Argentina. Han var desuden med landsholdet til VM i 2006, hvor han spillede i to gruppekampe. Han scorede sit første mål i en sejr over Italien i august 2006. Han var også med Kroatien til EM i 2008, hvor han scorede to mål, og kom på turneringens hold. Kroatien lykkedes ikke med at kvalificere sig til VM i 2010, og røg ud i gruppespillet til EM i 2012, hvor Modric dog startede i alle kampe. Til VM i 2014 lykkedes det at kvalificere sig, men også her røg Kroatien ud i gruppespillet, og Modric fik en fodskade.

Referencer

Eksterne henvisninger 

 

Fodboldspillere fra Kroatien
Fodboldspillere fra Dinamo Zagreb
Fodboldspillere fra Tottenham Hotspur F.C.
Fodboldspillere fra Real Madrid CF
Personer fra Zadar
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008 
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014 
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Rudolf Skácel

Rudolf "Rudi" Skácel (født 17. juli 1979 i Trutnov) er en tjekkisk professionel fodboldspiller, spillende for 1. FK Příbram.

Han har (pr. april 2018) spillet 7 kampe for det tjekkiske landshold, hvori han har scoret ét mål.

Eksterne henvisninger 

Fodboldspillere fra Hertha BSC Berlin
Fodboldspillere fra Southampton F.C.
Fodboldspillere fra Heart of Midlothian F.C.
Fodboldspillere fra Tjekkiet
Deltagere ved det europæiske mesterskab i fodbold 2008
Rui Patrício

Rui Pedro dos Santos Patrício (født 15. februar 1988 i Marrazes, Leiria) er en portugisisk fodboldmålmand, som spiller for A.S. Roma. Desuden spiller han for det portugisiske landshold.

Han har tidligere spillet for Wolverhampton Wanderers F.C..

Eksterne henvisninger 

  

Fodboldspillere fra Portugal
Fodboldspillere fra Sporting Clube de Portugal
Fodboldspillere fra Wolverhampton Wanderers F.C.
Fodboldspillere fra AS Roma
Deltagere ved det europæiske mesterskab i fodbold 2008 
Deltagere ved det europæiske mesterskab i fodbold 2012 
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Kalmars centralstation

Kalmar centralstation er jernbanestationen i Kalmar, Kalmar län, Småland i Sverige.  Fra Kalmar er der forbindelse med Øresundstog til Malmö C og København H, Linköping med Y2-tog (som Kustpilen på Stångådalsbanan), samt med Øresundstog og Reginatog til Göteborg C og Karlskrona C (Kust till Kust-banen).

Ved stationen ligger Kalmar Länstrafiks busterminal.

Jernbanestationer i Sverige
Centralstation
Slaven Bilić

Slaven Bilić [] (født 11. september 1968 i Split, Jugoslavien) er en tidligere fodboldspiller og har senest været træner for West Bromwich Albion F.C.

Han spilllede i sin tid som professionel fodboldspiller for Premier League-klubber som West Ham United og Everton, hvor han dengang spillede som forsvarsspiller. Han spillede også på Kroatiens landshold, hvor han nåede at spille 44 kampe og score 3 mål.

Siden han stoppede sin karriere som fodboldspiller, har han været træner. Han var først træner for barndomsklubben i hjemmelandet Hajduk Split, dernæst for , Kroatiens A-landshold, Lokomotiv Moskva og tyrkiske Beşiktaş. I 2015 blev han træner for West Ham.

Fodboldtrænere fra Kroatien
Fodboldspillere fra Kroatien
Fodboldspillere fra West Ham United F.C.
Fodboldspillere fra Everton F.C.
Personer fra Split
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Karlskrona centralstation

Karlskrona centralstation er hovedbanegården i Karlskrona, Blekinge län, Blekinge i Sverige. Fra Karlskrona er der forbindelse med Øresundstog til Malmö C og København H over Kristianstad C (Blekinge kustbana) og Hässleholm, samt Göteborg C og Kalmar C (Kust till Kust-banen).

Jernbanestationer i Sverige
Bygninger, konstruktioner og anlæg i Blekinge län
Centralstation

sv:Karlskrona centralstation
Freudenstadt

Freudenstadt ("glædesbyen") er en by med ca. 24.000 indbyggere i den tyske delstat Baden-Württemberg, i det sydvestlige Tyskland. De nærmeste større byer er Karlsruhe i nord (ca. 60 km) og Tübingen i øst (ca. 50 km).

Eksterne links 
 Byens officielle side 

Byer i Baden-Württemberg
Vintersportssteder i Tyskland
Allan K. Jepsen

Allan Kierstein Jepsen (født 4. juli 1977 i Kolding), er en tidligere dansk professionel fodboldspiller, der normalt spillede som venstre back. Han har været hjælpetræner for AGF og AaB i Superligaen og blev den 24. oktober 2020 ansat som hovedtræner for den færøske klub NSÍ Runavík.

Fodboldkarriere 
Allan K. Jepsen har har spillet i AC Horsens, AGF, AaB, Randers FC og tyske Hamburger SV. Han har spillet to landskampe for Danmark.

Referencer

Eksterne henvisninger 

 

Fodboldspillere fra Danmark
Fodboldspillere fra AGF
Fodboldspillere fra Hamburger SV
Fodboldspillere fra AaB
Fodboldspillere fra AC Horsens
Fodboldtrænere fra Danmark
Personer fra Kolding
Devil May Care

Devil May Care (I Djævelens tjeneste) er en James Bond-bog skrevet af Sebastian Faulks. Bogen er udgivet første gang i 2008, i 100-året for James Bonds skaber Ian Flemings fødsel.

I modsætning til sine forgængere John Gardner og Raymond Benson, der placerede Bond i deres respektive samtid i 1980'erne og 1990'erne, har Sebastian Faulks valgt at lade handlingen foregå i 1967 og dermed i forlængelse af Ian Flemings oprindelige romaner.

Plot 
Bond får til opgave at se nærmere på Dr. Julius Gorner, der mistænkes for at organisere heroinsmugling til Storbritannien. En indsmugling der viser sig at ske fra Persien (nu Iran), hvor Gorner tillige viser sig at have dødelige planer mod Storbritannien. Men inden Bond og kvinden Scarlett Papava når at blive klar over det, er de selv endt som Gorners fanger – udset til at være om bord på et fly med selvmordskurs mod en russisk atombase.

James Bond-bøger
Listerdyb

Listerdyb er den største danske tidevandsrende (pril) mellem vadehavsøerne Sild og Rømø. Listerdyb er op til 1,5 kilometer bred og 30 meter dyb. Dybet deler sig mod kysten i de tre prile Rømø Dyb, der fører op til Havneby på Rømø, Lister Ley der fører til havnebyen List på Sild og Højer Dyb, der fører til Vidåens munding (Vidåslusen) ved Højer.

Dybet dannede grundlaget for en omfattende handels-sejlads fra først Tønder og siden Højer i middelalderen og nytiden. I 1644 var dybet skueplads for et større søslag under Torstenson-krigen (Slaget i Listerdyb).

Litteratur 
 Ch. Gätje, K. Reise (Hrsg.): Ökosystem Wattenmeer. Austausch-, Transport- und Stoffumwandlungsprozesse. Berlin, Springer 1998, . 
 Meindert Schroor, Joachim Kühn: Cultural Entity Wadden Sea. Herausgegeben im Rahmen des Lancewad-Projektes. S. 12. als pdf  
 Robbert-Jan Nortier: Morphodynamics of the Lister Tief tidal basin TU Delft, 2004

Noter 

Priler
Geografiske områder i Sønderjylland (på tværs af landegrænser)
Rømø
Slaget i Listerdyb

Slaget i Listerdyb i maj 1644 var et søslag under Torstenson-krigen. Her slår den danske flåde med kun 9 krigsskibe med i alt 262 kraftige kanoner en kombineret svensk-hollandsk flåde på 14 skibe med i alt 338 kanoner. Det var det eneste søslag, hvor Christian 4. på orlogsskibet Trefoldigheden selv førte flåden. Under slaget omkom cirka 800 søfolk.

Den svenske feltmarskal Lennart Torstenson var i december 1643 marcheret fra Tyskland, nordpå og ind i Jylland, og indledte dermed Torstenson-krigen. Han savnede efter erobringen af Jylland muligheden for at komme videre til de danske øer. Christian 4. havde den 5. april 1644 svaret med fra søsiden at blokere Gøteborg med 11 skibe. Samtidigt havde den hollandske finansmand Louis de Geer, på svensk opfordring, med egne midler udrustet en flåde i Holland. Den bestod oprindeligt af 30 skibe under ledelse af Marten Thijssen. Efter at den hollandske eskadre havde undsat Torstensons tropper på Jyllands vestkyst, afbrød kong Christian sin blokade af Gøteborg den 30. april og sejlede med den overvejende del af flåden ned langs Jyllands vestkyst for at opsøge den hollandske flåde. Christian fandt den opankret ved Lister Dyb, da Thyssen var begyndt at tage Torstensons soldater ombord.

Slaget i Listerdyb var en vigtig begivenhed i søkrigshistorien, hvor nye specialiserede krigsskibe blev afgørende. De nye krigsskibe med tungt artilleri og kraftig konstruktion udklassede almindelige fartøjer, som var beregnet til både handel og krig. Den hollandske hjælpeflåde på 14 skibe bestod af spinkelt konstruerede koffardiskibe og armerede fartøjer, som ikke kunne optage kampen med rigtige krigsfartøjer. Resultatet var et blodbad, da de hollandske fartøjer som var hyret af Sverige til krigen mod Danmark-Norge, blev sønderskudt af de danske krigsskibe.

Hjælpeflåden undgik tilintetgørelsen, eftersom Christian 4. ikke kunne følge efter i det lavvandede farvand, så hollænderne blev sat under en søblokade. Kongen sejlede hjemover, mens admiral Pros Mund (1589-1644), overtog ansvaret for blokaden ved Listerdyb. Men under det andet slag ved Listerdyb den 25. maj, lykkedes det den hollandske hjælpeflåde at komme forbi Pros Mund og tilbage til Vlissingen i Holland uden større tab. Efter at have været i Listerdyb igen sammen med Pros Mund, vendte kongen tilbage til København i midten af juni

Bugten Kongshavn ved byen List på det nordlige Sild blev herefter opkaldt efter Christian 4.

Eksterne links 
 Søslaget ved Højer - dengang.dk
 Lister Dyb, Slaget i  - graenseforeningen.dk
 Action of May 25th 1644 - threedecks.org

Litteratur 
 Søslaget i Listerdyb den 16. maj 1644, af Nicolaj Svendsen (Sønderjysk Månedskrift 1935-36)

Listerdyb, Slaget i
Svenskekrigene
Listerdyb, Slaget i
Begivenheder i 1644
Rockefeller University

Rockefeller University (Rockefeller Universitetet) er et privat universitet, som grundlæggende fokuserer på forskning i biomedicinske områder. Universitetet er beliggende på Upper East Side af Manhattan i New York. Den nuværende formand er Marc Tessier-Lavigne, som efterfulgte Sir Paul Nurse i 2011.

23 nobelprisvindere har været forbundet med universitetet.
 
Rockefeller Universitetet blev grundlagt i 1901.

Universitetet har været sæde for flere videnskabelige gennembrud. 
Videnskabsfolk fra Rockfeller Universitetet har for eksempel fastslået, at DNA er det kemiske grundlag for arvelighed, opdaget blodtyper og grundlagt det moderne område cellebiologi.

Det oprindelige Rockefeller Institute for Medical Research (Rockefeller Institut for medicinsk forskning) blev grundlagt i 1901 af oliebaron og filantrop John D. Rockefeller, Sr., der tidligere havde grundlagt University of Chicago i 1889. Rockefeller-familien har opretholdt stærke forbindelser med institutionen i hele dens historie – David Rockefeller, for at give bare et eksempel, er den nuværende æresformand. Instituttet har ændret navn til The Rockefeller University i 1965 efter at have udvidet sit kommissorium til at omfatte uddannelse.

Eksterne henvisninger 

 

Universiteter i New York
Manhattan
Etableret i 1901
Claire McCaskill

Claire McCaskill (født 24. juli 1953) er en amerikansk politiker for Det demokratiske parti. Hun har repræsenteret Missouri i USA's senat fra 3. januar 2007, efter at have vundet over republikaneren Jim Talent i valget i 2006. Hun overlod embedet i 2019 til Josh Hawley.

3. august 2004 vandt McCaskill primærvalget mod den siddende demokratiske guvernør i Missouri, Bob Holden, men tabte 2. november samme år det egentlige valg mod den republikanske kandidat Matt Blunt med 47,9 mod 50,8 % af stemmerne.

Eksterne henvisninger 

Medlemmer af Senatet i USA
Meimad

Meimad (hebraisk מימד, akronym for מדינה יהודית, מדינה דמוקרטית, Medina Jehudit, Medina Demokratit, dvs. "jødisk stat, demokratisk stat") er et venstreorienteret israelsk parti, grundlagt som organisation i 1988 af rabbineren Yehuda Amital og som parti i 1999. Partiet er optaget af at forene jødisk lov, Halakha, med demokratiske principper, og fremstiller sig som et religiøst, zionistisk alternativ til Det nationalreligiøse parti.

Partiet samarbejder ofte med Arbejderpartiet, og indgik i 1999 et valgsamarbejde med dette. Med undtagelse af i religiøse spørgsmål står partiet for mange af de samme værdier som socialdemokratiske partier. I konflikten mellem Israel og palæstinenserne har partiet et centrumsorienteret ståsted.

Den tidligere dansk-norske overrabbiner, Michael Melchior, har været leder for Meimad siden 1996, og har siden 1999 repræsenteret partiet i Knesset. Han havde forskellige funktioner i regeringen i perioden 1999–2006.

Under Melchiors ledelse har Meimad bevæget sig til venstre, særligt i indenrigspolitikken. Partiet fik flere bystyremedlemmer i Tel Aviv ved valget i 2003. I Haifa samarbejder Meimad med partiet Meretz-Yachad.

Politiske partier i Israel
Vils (Lech)

Vils er en  30 km lang biflod til Lech, der løber i Alperne i Østrig og Tyskland. Vils afvander et cirka 300 km² stort område , med en gennemsnitsnedbør på omkring 2.000 mm.

Den har sit udspring i Allgäuer Alperne i delstaten Tyrol (Østrig) af tilløbene til Vilsalpsee, og er dennes eneste afløb. Den løber først mod nord og nordvest i Bezirk Reutte gennem Vils- og Tannheimer Tal og langs B 199 gennem Tannheim, Zöblen og Schattwald. Derefter fortsætter Vils ned over Vilsfall nedenfor, den   øst-nordøstlich ende af  Oberjochpaset , kun få hundrede meter øst for grænsen til Tyskland. Den krydser grænsen og løber ind i den sydlige del af Bayern, drejer mod nordøst og når kommunen Pfronten i Landkreis Ostallgäu. Herfra løber den langs Bundesstraße 308 mod øst og krydser igen grænsen til Tyrol, hvor den løber nedenfor Tannheimer Berge lige syd for den tyske grænse, og parallel med den, gennem kommunen Vils og munder, efter at have passeret under „Fernpass Bundesstraße“ (B179), ud i Lech.  

Vils hører med en gennemsnitslig vandmængde på 76,8 m³/s til de vandrigeste floder i Bayern.

Floder i Østrig
Floder i Bayern
Nordtyrol
Gettrup

Gettrup kan hentyde til flere steder, se nedenstående artikler:

 Gettrup (herregård) – en herregård i Ulsted Sogn, Aalborg Kommune
 Gettrup (Skjellerup Sogn) – en bebyggelse og et ejerlav i Skjellerup Sogn, Mariagerfjord Kommune
 Gettrup (Thisted Kommune) – en bebyggelse og et ejerlav i Helligsø Sogn og Gettrup Sogn – Thisted Kommune
 Gettrup (Åstrup Sogn) – en bebyggelse og et ejerlav i Åstrup Sogn, Vejen Kommune

Se også 
 Gettrup Sogn
 Gettrup Kirke
 Gettrup Mark (Ulsted Sogn)
Läkerol

Läkerol er en serie af gummi arabikum-pastiller produceret af det svenske konfekturefirma Cloetta. Läkerol findes i over 16 forskellige smagsvarianter, og alle æsker har et indhold på 25 g.

Läkerols historie 
Navnet Läkerol blev i begyndelsen brugt til et flydende antiseptisk middel. Midlet blev imidlertid taget ud af sortimentet i forbindelse med, at halspastillen blev lanceret. I 1909 blev Läkerolpastillen introduceret i Sverige. Derefter fulgte Danmark som det andet land i 1910, Norge og Finland i 1912, Rusland i 1913 og Tyskland i 1914. Ekspansionen fortsatte derefter hurtigt til Holland, Polen, USA, Sydafrika, Colombia, Mexico, Kina og Venezuela. I 1939 blev Läkerol solgt i 35 lande.

Stifteren, Adolf Ahlgren, gav Läkerol symbolet "A", og dette "A" er stadig præget på alle Läkerolæskerne den dag i dag.  Adolfs søn lagde i 1953 navn til en anden type slik: Ahlgrens biler. 

I starten blev Läkerol markedsført som medicin snarere end konfekture med fokus på frisk mund og hals. Derefter har frisk mund, tale og stemmer været fokus i markedsføringen, og siden 1993 har det officielle slogan været ”makes people talk” ("får folk i tale").

Smagsvarianter 

 Läkerol Original
 Läkerol Cactus
 Läkerol Licorice Seasalt
 Läkerol Salmiak
 Läkerol Salvi
 Läkerol Yuzo Citrus
 Läkerol Crystal Salmiak
 Läkerol Rasberry Lemongrass
 Läkerol Raspberry Licorice
 Läkerol Licorice Persimon
 Läkerol Eucalyptus
 Läkerol Licorice Mint
 Läkerol XTREME Salmiak
 Läkerol YUP Wild Sour
 Läkerol YUP Salty Licorice
Läkerol Apple Elderflower
Läkerol Salty Caramel
Läkerol Strawberry Lime

Eksterne henvisninger 
 Officiel hjemmeside - Läkerol
 Officiel hjemmeside - Cloetta

Referencer 

Slik
Etableret i 1909
Pastil

Pastiller er små, tablet- eller pillelignende drops eller dragerte gelèkugler. De kan have forskellige smag, det kan for eksempel være frugt-, lakrids-, salmiak- eller saltpastiller. Flere pastiller er beregnet mod ondt i halsen, såkaldte halspastiller, andre kan være tilsat stoffer for tand- eller mundhygiejnens skyld. Pastiller sælges som slik i kiosker og dagligvarebutikker.

Ordet pastil kommer fra det franske pastille og italiensk pastillo som igen stammer fra det latinske pastillum, det vil sige "pille".

Slik